**Tai**[**klausimai**](http://www.delfi.lt/temos/klausimai)**, į kurios verta atsakyti kiekvienam žmogui. Nevertinkite**[**atsakymų**](http://www.delfi.lt/temos/psichologija)**, ar jie teisingi, ar neteisingi, nes dažnai teisingai užduotas klausimas jau ir yra atsakymas. Štai 35 klausimai, kurie pamankštins**[**protą.**](http://www.delfi.lt/temos/protas)

1. Kiek sau duotumėt metų, jeigu nežinotumėt savo amžiaus?

2. Kas blogiau: pabandyti ir patirti nesėkmę ar iš viso nepabandyti?

3. Jeigu gyvenimas yra trumpas, tai kodėl mes darome tiek daug to, ko nemėgstame ir tiek mažai to, ką mėgstame ir mums teikia pasitenkinimą?

4. Jeigu darbas atliktas, viskas jau pasakyta ir padaryta, tai ko buvo daugiau – kalbų ar darbų?

5. Jeigu Jums būtų suteikta proga pakeisti tik vieną dalyką pasaulyje, kas tai būtų?

6. Jeigu laimė taptų nacionaline valiuta, koks darbas jus padarytų laimingu?

7. Jūs darote tai, kuo tikite, ar bandote patikėti tuo, ką darote?

8. Jeigu vidutiniškai gyventumėte 40 metų, ką pakeistumėt savo gyvenime, kad jis taptų visavertis?

9. Kaip manote, ar kontroliuojate įvykius savo gyvenime?

10. Jeigu galėtumėt mažam vaikui duoti tik vieną patarimą visam jo gyvenimui, ką jam pasakytumėt?

11. Ar galėtumėt nusižengti įstatymui dėl mylimo žmogaus?

12. Ar Jūs matėte beprotybę ten, kur vėliau įžvelgėte genialumą?

13. Ką gyvenime darote kitaip nei visi kiti?

14. Kodėl taip išeina, kad tai, kas daro laimingu Jus, visus kitus nebūtinai padaro laimingais?

15. Ką tokio gyvenime Jūs labai norėjote padaryti, bet taip ir nepadarėte? Kas sutrukdė? Ir kas vis dar trukdo iki šiol?

16. Jeigu būtų Jums pasiūlyta gyventi kitoje šalyje, kurioje šalyje gyventumėt?

17. Jūs vis dar stipriai laikotės kažką įsikibę, ką jau senai vertėjo paleisti?

18. Jūs spaudžiate lifto iškvietimo mygtuką daugiau nei vieną kartą? Jus iš tiesų manote, kad tuomet jis atvažiuos greičiau?

19. Kodėl Jūs – esate Jūs?

20. Jeigu galėtumėt sau tapti draugu, Jūs pats norėtumėte tokio draugo?

21. Kas blogiau: ar tai, kad geriausias draugas išvažiuoja gyventi svetur, ar tai, kad geriausias draugas gyvena šalia, tačiau Jūs nustojate bendrauti?

22. Už ką labiausiai esate dėkingas gyvenime?

23. Ką pasirinktumėt: prarasti visus turimus prisiminimus, ar niekada neturėti naujų?

24. Ar galima išsikovoti tiesą be kovos?

25. Jūsų pati didžiausia baimė tapo reali?

26. Jūs pamenate, kaip stipriai buvote susikrimtęs prieš penkerius metus? Ar dabar tai vis dar svarbu jums?

27. Koks prisiminimas iš vaikystės yra Jums pats laimingiausias? Kas būtent daro jį tokiu brangiu?

28. Jeigu ne dabar, tai kada?

29. Kodėl religija, kuri propaguoja meilę, tapo begalės karų priežastimi?

30. Ar įmanoma absoliučiai būti tikru ir žinoti, kas iš tiesų yra gerai, o kas blogai?

31. Jeigu šiandien jums duotų milijoną eurų, Jūs išeitumėt iš darbo?

32. Jeigu mes mokomės iš klaidų, tai kodėl taip bijome suklysti?

33. Ką darytumėt kitaip, jeigu žinotumėt, kad niekas Jūsų nepasmerks už tai?

34. Kada paskutinį kartą girdėjote savo kvėpavimą? O kada klausėtės savo širdies plakimo?

35. Sprendimai priimami čia ir dabar. Klausimas toks: Jūs pats savarankiškai priimate sprendimus, ar už Jus tai padaro kiti?